**SMERNICA**

**verejného obstarávania Obce Zubrohlava**

Obec Zubrohlava v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o VO“) vydáva túto internú smernicu, ktorou sa zadávajú postupy verejného obstarávania pre obecný úrad a organizácie v zriaďovateľskej pôsobnosti Obce Zubrohlava na dodanie tovarov, poskytovanie služieb a uskutočňovanie stavebných prác od účinnosti novely zákona č. 95/2013.

**Článok 1**

**Účel smernice**

1. Obec Zubrohlava je podľa § 6 ods. 1 písm. b) zákona č. 25/2006 o verejnom obstarávaní v znení zmien a doplnkov verejným obstarávateľom a pri zadávaní zákaziek postupuje v zmysle jednotlivých ustanovení tohto zákona.

2. Dňa 1.7.2013 nadobudla účinnosť novela č. 95/2013 zákona 25/2006 Z.z. o verejnom obstarávaní, ktorou sa mení kategorizácia a limity zákaziek a procesné povinnosti verejného obstarávateľa pri zadávaní zákaziek.

3. Zákazky sa rozdeľujú na nadlimitné a podlimitné, zákon upravuje postupy verejného obstarávania pri zadávaní týchto zákaziek.

4. Na základe tohto Obec Zubrohlava vypracovala túto internú smernicu o postupe zadávania zákaziek s predpokladanou hodnotou nižšou ako podlimitné zákazky. Táto smernica je záväzná pre obecný úrad ako aj ostatné subjekty v zriaďovateľskej pôsobnosti obce.

1. **Časť – Postupy pri verejnom obstarávaní**

**Článok 2**

**Finančné limity predpokladanej hodnoty zákaziek**

1. Predpokladaná hodnota zákazky sa v zmysle zákona určuje ako cena bez dane z pridanej hodnoty. Pri určovaní predpokladanej hodnoty zákazky sa použije ustanovenie § 5 zákona o verejnom obstaraní v znení zmien a doplnkov.

2. Zákazky sa delia na nadlimitné a podlimitné v závislosti od ich predpokladanej hodnoty. Podlimitné zákazky sa členia na základe ich bežnej dostupnosti. Bežná dostupnosť na trhu je definovaná v § 9b zákona o VO. V závislosti od kategorizácie zákaziek sú stanovené nasledovné finančné limity:

a) nadlimitná zákazka

•od 200 000 EUR, ak ide o zákazku na dodanie tovaru (okrem potravín) alebo o zákazku na poskytnutie služby,

•od 5 000 000 EUR, ak ide o zákazku na uskutočnenie stavebných prác.

b) podlimitná zákazka

I. podlimitné zákazky bežne dostupné na trhu

•od 1 000 EUR do 200 000 EUR, ak ide o zákazku na dodanie tovaru (okrem potravín) alebo na o zákazku na poskytnutie služby,

•od 1 000 EUR do 5 000 000 EUR, ak ide o zákazku na uskutočnenie stavebných prác.

II. podlimitné zákazky nie bežne dostupné na trhu

•od 20 000 EUR do 200 000 EUR, ak ide o zákazku na dodanie tovaru alebo o zákazku na poskytnutie služby,

•od 30 000 EUR do 5 000 000 EUR, ak ide o zákazku na uskutočnenie stavebných prác.

III. podlimitné zákazky na dodanie potravín

•od 40 000 EUR do 200 000 EUR.

3. Do zavedenia elektronického trhoviska v zmysle zákona o verejnom obstarávaní (§92) sa kategorizácia podlimitných zákaziek podľa ods. 2 písm. b) I. neuplatňuje.

Obec Zubrohlava postupuje pri zadávaní podlimitných zákaziek v zmysle finančných limitov ods. 2 písm. b) II. a III..

Po zavedení elektronického trhoviska pri obstarávaní tovaru /služieb/ stavebných prác bežne dostupných na trhu, Obec Zubrohlava postupuje podľa 2. časti tejto smernice.

**Článok 3**

**Proces zadávania zákaziek**

1. Pri zadávaní nadlimitných zákaziek sa použije postup podľa Druhej časti zákona o VO.

2. Na zadanie podlimitných zákaziek pred zriadením elektronického trhoviska sa použije postup podľa § 100 až 102 zákona o VO, ak ich predpokladaná hodnota je rovná alebo vyššia ako:

•20 000 € tovary a služby

•30 000 € práce

•40 000 € potraviny.

3. Zadávanie zákaziek s predpokladanou hodnotou nižšou ako limity v ods. 2 sa riadi § 9 ods.9 zákona o VO. Vzhľadom na skutočnosť, že zákon o VO nespresňuje postupy zadávania týchto zákaziek sú pravidlá spresnené touto smernicou v článku 4.

**Článok 4**

**Proces zadávania zákaziek s predpokladanou hodnotou nižšou ako podlimitné zákazky**

1. Obec určuje nasledovné okruhy finančných limitov pre zadávanie zákazky s predpokladanou hodnotou nižšou ako podlimitné zákazky:

A. 0 – 299 €

B. 300 – 999 €

C. od 1000 € do hodnoty podľa článku 3 ods. 2.

2. V závislosti od predpokladanej hodnoty zákazky sa zvolí vhodný postup pri zadávaní zákazky:

a) Pri zadávaní zákaziek s predpokladanou hodnotou podľa článku 4 bod. 1 písm. A je možné priamo vystaviť objednávku alebo realizovať nákup v obchodnej sieti vybraného dodávateľa. Prieskum trhu sa nevykonáva.

b) Pri zadávaní zákaziek s predpokladanou hodnotou podľa článku 4 bod. 1 písm. B sa vykoná osobné, telefonické, elektronické zisťovanie podmienok zabezpečenia predmetu obstarávania, vlastné skúsenosti, porovnávanie cien v cenníkoch, katalógoch, na internete atď. Zamestnanec vyberie dodávateľa na základe vlastného prieskumu a výberu. Výber potenciálneho dodávateľa podlieha schváleniu starostovi obce.

c) Pri zadávaní zákaziek s predpokladanou hodnotou podľa článku 4 bod. 1 písm. C sa vykoná poštové, telefonické, faxové resp. elektronické zverejnenie výzvy na dodanie tovaru/služieb/stavebných prác s oslovením minimálne 3 potenciálnych dodávateľov so žiadosťou o zaslanie cenovej ponuky (mailom alebo poštou). Výber potenciálneho dodávateľa podlieha schváleniu starostovi obce. O vykonanom prieskume trhu sa urobí záznam podľa prílohy č. 1 a vedie sa a archivuje celá dokumentácia o výbere dodávateľa. Zadávanie zákaziek sa môže vykonať aj zverejnením výzvy na webovom sídle verejného obstarávateľa (www.zubrohlava.sk).

Vo výzve sa uvedú požiadavky a kritérium pre vyhodnotenie. Aby mohol obstarávateľ realizovať výber najvhodnejšieho uchádzača, musí mať minimálne dve cenové ponuky. Výber môžu realizovať aj poslanci obecného zastupiteľstva na svojom zasadnutí. Výsledky prieskumu trhu sa spravidla oznámia uchádzačom listom.

3. Uchádzač musí byť oprávnený dodávať, resp. poskytovať predmet obstarávania. Spôsobom na preukázanie oprávnenia je aktuálny (nie starší ako 3 mesiace) výpis z príslušného registra alebo potvrdenie o zapísaní v príslušnom profesijnom zozname (postačuje aj neoverená fotokópia alebo výpis z internetovej stránky napr. www.orsr.sk, www.zrsr.sk, príslušná profesijná alebo stavovská komora alebo združenie.)

4. Kritériom pre výber úspešného uchádzača je najnižšia cena alebo ekonomicky najvýhodnejšia ponuka.

5. Uzatvorenie zmluvy resp. vystavenie objednávky:

a) za obec uzatvára zmluvu štatutárny zástupca – starosta obce,

b) za obec vystavuje objednávku príslušný zamestnanec, pričom ju vždy predloží na podpis štatutárnemu zástupcovi – starostovi obce,

c) na poskytnutie služieb alebo dodanie stavebných prác podľa finančného limitu v článku 3 bod 2 písm. c bude spravidla uzatvorená zmluva, v mimoriadnych prípadoch aj pri nižšej sume alebo aj pri dodaní tovaru.

6. Evidencia dokumentácie zo zadávania zákazky s nízkou hodnotou sa uchováva podľa Registratúrneho plánu Obecného úradu Zubrohlava, minimálne 5 rokov.

7. V prípade zabezpečovania odstránenia havárií, ktoré majú za následok škody na majetku alebo prerušenie prevádzky, je potrebné zabezpečiť tovary, služby alebo stavebné práce u časovo najbližšie dostupného dodávateľa k miestu potreby, pričom sa vyhotoví krátky zápis s písomným zdôvodnením priameho zadania, ktorý je podpísaný starostom obce.

8. Verejný obstarávateľ zverejní na svojom webovom sídle zadávanie zákaziek, ktorých predpokladaná hodnota je rovná alebo vyššia než 10 000 EUR najmenej tri pracovné dni pred jej zadaním, ak je verejný obstarávateľ v časovej tiesni z dôvodu mimoriadnej udalosti nespôsobenej verejným obstarávateľom, ktorú nemohol predvídať, zverejní jej zadanie najneskôr v deň jej zadania.

**Článok 5**

**Zákazky s predpokladanou hodnotou nižšou ako podlimitné zákazky,**

**pri ktorých nie je potrebné vykonať prieskum trhu**

1. Prieskum trhu sa nevykonáva:

a) ak hodnota zákazky je do 299 €,

b) ak predmet obstarávanie je dostupný iba z jedného zdroja,

c) ak má dodávateľ k predmetu obstarávania autorské práva alebo obdobné autorskému právu,

d) pri zadávaní zákazky z dôvodu mimoriadnej udalosti (živelná pohroma, havária, situácia bezprostredne ohrozujúca život alebo zdravie ľudí alebo životné prostredie),

e) pri službách:

• služobné cesty zamestnancov (ubytovanie, parkovanie, taxi služba a iné),

• právne, audítorské, účtovné a poistné služby,

• zabezpečovanie elektrickej energie, plynu a vody

• telekomunikačné služby,

• prepravné, špeditérske a kuriérske služby

• služby pri údržbe informačného systému

• servis zariadení u autorizovaných dodávateľov

• práce na spracovaní údajov v ekonomickom systéme

• služby spojené s požiarnou ochranou

• služby spojené s uložením TKO na skládku

• služby spojené so zberom a vývozom odpadu a separovaného odpadu

• revízie vyhradených zariadení

• prekladateľské služby

• vypracovanie jednoduchej projektovej dokumentácie

• vypracovanie geometrických plánov

• vypracovanie znaleckých posudkov

• stavebný dozor na stavbách

• výdavky na reprezentačné účely

• školenia, kurzy, semináre

• vývoz kalu z ČOV a vývoz žumpy z MŠ

• akreditovaný odber vzorky z ČOV a rozbor odpadovej vody

f) pri tovaroch:

• pohonné hmoty, mazivá, oleje a iné špeciálne kvapaliny

• kancelárske a čistiace potreby

• pracovné odevy, obuv a pracovné pomôcky

• potraviny

• vecné a kvetinové dary pri slávnostných príležitostiach

• technika a výstroj pre DHZ

• nadobudnutie knižných fondov

• hračky, didaktické a učebné pomôcky (okrem výpočtovej techniky)

• školské potreby

• softvér a programové vybavenie

• stravné lístky

g) pri prácach:

• údržba verejného osvetlenia

• doplňujúce stavebné práce alebo služby nezahrnuté do pôvodnej zmluvy, ktorých potreba vyplynula dodatočne z nepredvídateľných okolností a zákazka sa zadáva pôvodnému dodávateľovi, ktorý pôvodnú zmluvu realizuje, ak doplňujúce stavebné práce alebo služby sú nevyhnuté na plnenie pôvodnej zmluvy a nie sú technicky alebo ekonomicky oddeliteľné od pôvodného plnenia zmluvy bez toho, aby to verejnému obstarávateľovi nespôsobilo neprimerané ťažkosti alebo sú technicky alebo ekonomicky oddeliteľné od pôvodného plnenia zmluvy, ale sú nevyhnutné na splnenie pôvodnej zmluvy. Takéto práce sa môžu realizovať až po predchádzajúcom schválení poslancami obecného zastupiteľstva.

**2. ČASŤ- Elektronické trhovisko**

**Článok 6**

**Všeobecné ustanovenia**

1. Elektronické trhovisko je v zmysle zákona o verejnom obstarávaní povinné zriadiť Ministerstvo vnútra SR (v zákonom bližšie neurčenej lehote).

2. Elektronické trhovisko je informačný systém verejnej správy, ktorý slúži na zabezpečenie ponuky a nákupu tovarov, stavebných prác alebo služieb bežne dostupných na trhu, ako aj na zabezpečenie s tým súvisiacich činností.

**Článok 7**

**Zadávanie zákaziek po zriadení elektronického trhoviska**

1. Pri obstarávaní zákaziek sa rozlišuje, či sa jedná o tovary, služby, práce bežne dostupné na trhu alebo tovary, služby, práce nie bežne dostupné na trhu.

2. Bežná dostupnosť na trhu v zmysle zákona:

2.1 Bežne dostupné tovary, stavebné práce alebo služby na trhu sú na účely zákona také tovary, stavebné práce alebo služby, ktoré

a) nie sú vyrábané, poskytované alebo uskutočňované na základe špecifických a pre daný prípad jedinečných požiadaviek,

b) sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené a zároveň,

c) sú spravidla v podobe, v akej sú dodávané, poskytované alebo uskutočňované pre verejného obstarávateľa a obstarávateľa, dodávané, poskytované alebo uskutočňované aj pre spotrebiteľov a iné osoby na trhu.

2.2 Bežne dostupnými tovarmi, stavebnými prácami alebo službami podľa bodu 2.1 sú najmä tovary, stavebné práce alebo služby, určené na uspokojenie bežných prevádzkových potrieb verejného obstarávateľa a obstarávateľa.

2.3 Bežne dostupnými tovarmi alebo službami podľa bodu 2.1 sú najmä tovary a služby spotrebného charakteru.

**Článok 8**

**Záverečné ustanovenia**

1. Smernica je záväzná pre všetkých zamestnancov obce Zubrohlava vykonávajúcich činnosti súvisiace s verejným obstaraním.

2. Pokiaľ zamestnanec vykonáva činnosti, ktoré nie sú upravené touto smernicou riadi sa ustanoveniami zákona č. 25/2006 o verejnom obstarávaní a o zmene a doplnení niektorých zákonov.

3. Kontrolu dodržiavania smernice vykonáva hlavný kontrolór obce Zubrohlava.

4. Ruší sa predchádzajúca Smernica verejného obstarávania Obce Zubrohlava.

5. Táto smernica nadobúda účinnosť dňa 5.8.2013

V Zubrohlave, dňa 2. augusta 2013

Pavol Bugeľ

starosta Obce Zubrohlava

Príloha č. 1/a

**Záznam z prieskumu trhu**

**Názov predmetu obstarávania:** .......................................................................................................................................................

.......................................................................................................................................................

Druh predmetu obstarávania (tovar, služba, práca):.......................................

Zaslanie žiadosti o cenovú informáciu dňa: .................................

Lehota na predloženie : .....................................

Spôsob vykonania prieskumu: zhromažďovaním cenníkov, informačných materiálov z výstav a veľtrhov, akciových letákov, katalógov, výstrižkov z časopisov a denníkov, informácií z internetových stránok, alebo telefonickým, elektronickým a faxovým oslovením dodávateľov.

|  |  |  |  |  |  |
| --- | --- | --- | --- | --- | --- |
| **P.č.** | **Názov záujemcu** | **Cenová informácia v € bez DPH** | **Cenová informácia v € s DPH** | **Dátum doručenia cenovej ponuky** | **Poznámky** |
| **1.** |  |  |  |  |  |
| **2.** |  |  |  |  |  |
| **3** |  |  |  |  |  |

**Vybratý záujemca:**......................................................................................................................

Zdôvodnenie (v prípade nevybratia najnižšej cenovej informácie, prípadne menšieho počtu

ponúk):

......................................................................................................................................................

......................................................................................................................................................

Prieskum trhu vykonal:

S výberom súhlasia:

Vedúci odboru resp. samostatného oddelenia :

V Zubrohlave dňa: ........................................

Schválil: Pavol Bugeľ – starosta obce

Príloha č. 1/b

**ZÁPIS Z PRIESKUMU TRHU**

(oslovenie minimálne 3 dodávateľov, predloženie cenovej ponuky)

K účtovnému dokladu číslo:

Predmet zákazky:

Slovník spoločného obstarávania (CPV):

Spôsob vykonania prieskumu:

Termín vykonania prieskumu trhu:

Výzva zaslaná minimálne trom dodávateľom:

|  |  |  |  |  |  |
| --- | --- | --- | --- | --- | --- |
| **P.č.** | **Dodávateľ (obchodné meno, adresa jeho sídla)** | **Cena v €** | | **Ďalšie údaje na vyhodnotenie cenových ponúk** | **Dátum a poznámka** |
| **bez DPH** | **s DPH** |
| **1.** |  |  |  |  |  |
| **2.** |  |  |  |  |  |
| **x.** |  |  |  |  |  |

Vyhodnotenie prieskumu na základe určených kritérií:

Kritéria:

Spôsob hodnotenia:

**Vybraný dodávate**ľ:

**Zdôvodnenie výberu** (ak nebola vybraná najnižšia cena):

**Obstarávacia cena**:

Doklady, ak sa požadovali, napr. doklad o oprávnení podnikať

a) výpis z obchodného registra

b) živnostenské oprávnenie

c) iné

Spôsob vzniku záväzku:

a) Na základe zmluvy a následnej fakturácie za dodávku tovarov, prác a služieb.

b) Na základe potvrdenej objednávky a následnej fakturácie za dodávku tovarov, prác a služieb.

c) Na základe telefonickej objednávky a následnej fakturácie za dodávku tovarov, prác a služieb alebo úhrady hotovosťou.

Zápis obsahuje ako prílohu všetky cenové ponuky.

Vyhlasujem, že v súvislosti s týmto prieskumom spĺňam zákonné podmienky nestrannosti a dôvernosti.

......................................................................

*zamestnanec zodpovedný za prieskum trhu: meno, priezvisko, funkcia a podpis*

......................................................................

schválil: *meno, priezvisko, funkcia* a podpis

V ................. dňa ..............

Príloha č. 2

**Plnenie zákazky**

**Názov predmetu obstarávania:** .........................................................................................

.............................................................................................................................................

**Zmluva/Objednávka:**

Názov zmluvy /č. objednávky/ : ............................................................................................

Dátum uzatvorenia zmluvy : .................................................................................................

Cena uvedená v zmluve/objednávke : .................................................................................

Skutočne fakturovaná cena celkom : ...................................................................................

Termín dodania (tovaru, poskytnutia služby, uskutočnenie stavebných prác) uvedený v zmluve/objednávke : ...........................................................................................

Skutočný termín dodania : ...................................................................................................

Prebranie diela, poskytnutia služby, dodania tovaru : .........................................................

V Zubrohlave, dňa..........................

Spracoval: ...................................

Podpis: ........................................

Schválil:

Príloha č. 3

**Súhrnná správa**

**o zákazkách s nízkou hodnotou s cenami vyššími ako 1 000 eur bez DPH v zmysle § 102**

**ZVO k 31.03/30.06/30.09/31.12.20.....\***

|  |  |  |  |
| --- | --- | --- | --- |
| **P.č.** | **Predmet zákazky** | **Hodnota zákazky** | **Obchodné meno, sídlo alebo miesto podnikania úspešného uchádzača** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
|  |  |  |  |

Vypracoval :

Meno, priezvisko a podpis zodpovedného zamestnanca .....................................................

V Zubrohlave dňa .................................

\* nehodiace prečiarknuť